
Ψήφιση Ο.Ε.Υ. ΔΕΥΑ Σκιάθου Μαγνησίας 

Ο ΑΝΑΠΛ. ΠΕΡΙΦΕΡΕΙΑΚΟΥ Δ/ΝΤΗ Ν. ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 7 του Ν. 1069/80 «περί κινή¬ 
τρων για την ίδρυση Επιχειρήσεων». 

2. Τις διατάξεις του Π.Δ. 292/92 «Καθορισμός αρμοδιο¬ 
τήτων που διατηρούνται από τον Υπουργό Εσωτερικών». 

3. Την 12/1996 απόφαση του Δ.Σ. της Δ.Ε.Υ.Α. Σκιάθου 
περί έγκρισης του ΟΕΥ της ΔΥΕΑΣ. 

4. Την 106/96 σύμφωνη γνώμη του Δ.Σ. Δήμου Σκιάθου, 
αποφασίζουμε: 

Εγκρίνουμε την 12/1996 απόφαση της ΔΕΥΑ Σκιάθου με 
την οποία ψηφίζεται ο Οργανισμός Εσωτερικής Υπηρε¬ 
σίας της Δημοτικής Επιχείρησης Υδρευσης και Αποχέ¬ 
τευσης Σκιάθου ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

Άρθρο 1 

ΠΕΡΙΕΧΟΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 

V1. Με τον παρόντα Οργανισμό καθορίζεται η οργανω¬ 
τική διάρθρωση της Δημοτικής Επιχείρησης Ύδρευσης - 
Αποχέτευσης Σκιάθου, η οποία χάριν συντομίας θα ανα- 
φέρεται εφεξής ως Επιχείρηση, οι αρμοδιότητες των υπη¬ 
ρεσιών της, οι θέσεις εργασίας καθώς και το ανώτατο όριο 
του αριθμού του προσωπικού της. 

Άρθρο 2 

ΓΕΝΙΚΗ ΜΟΡΦΗ ΟΡΓΑΝΩΣΗΣ ΤΗΣ ΕΠΙΧΕΙΡΗΣΗΣ 

2.1. Η Επιχείρηση διοικείται από το Διοικητικό Συμβού¬ 
λιό της, η σύνθεση και οι αρμοδιότητες του οποίου ορίζο¬ 
νται από τις διατάξεις του Δημοτικού και Κοινοτικού Κώ¬ 
δικα (Π.Δ. 323/89) και του Ν. 1069/80 «Περί κινήτρων για 
τηνίδρυσιν Επιχειρήσεων Υδρεύσεως και Αποχετεύσεως, 
καθώς και του Ν. 2307/95, Αρ. 6. 

2.2. Οι εργασίες της Επιχείρησης διευθύνονται από Δι¬ 
ευθυντή ο οποίος διορίζεται από το Διοικητικό Συμβούλιο 
και είναι υπόλογος σ’ αυτό για την εύρυθμη λειτουργία 
της. 


Άρθρο 3 

ΕΡΜΗΝΕΙΑ - ΜΕΤΑΒΟΛΕΣ ΟΡΓΑΝΙΣΜΟΥ 

3.1. Οι διατάξεις του Οργανισμού συμπληρώνονται και 
ερμηνεύονται με απόφαση του Διοικητικού Συμβουλίου. 
Οι αρμοδιότητες των επί μέρους διοικητικών ενοτήτων 
του Οργανογράμματος της Επιχείρησης θεωρούνται εν¬ 
δεικτικές και όχι αποκλειστικές του περιεχομένου εργα¬ 
σίας, και επομένως μπορεί να ανατίθενται από τον Διευ¬ 
θυντή στο προσωπικό κάθε ενότητας καθήκοντα που δεν 
αναφέρονται με συγκεκριμένο τρόπο στην αντίστοιχη πε¬ 
ριγραφή του περιεχομένου εργασίας της, αλλά εντάσσο¬ 
νται στο ουσιαστικό περιεχόμενό της. 

3.2. Σε περίπτωση που η Επιχείρηση αναλάβει και άλλες 
δραστηριότητες πέρα από αυτές που αναφέρονται στον 
παρόντα Οργανισμό, το Διοικητικό Συμβούλιο συμπλη¬ 
ρώνει ή και τροποποιεί με τις απαραίτητες διοικητικές ε¬ 
νότητες και τις αντίστοιχες περιγραφές αρμοδιοτήτων 
τους τον ισχύοντα Οργανισμό. Επίσης μπορεί να μετα¬ 
βάλλει τον ανώτατο αριθμό προσωπικού της. Για όλες τις 
παραπάνω μεταβολές οι αποφάσεις του Διοικητικού Συμ¬ 
βουλίου της Επιχείρησης στέλνονται για έγκριση στο Δη¬ 
μοτικό Συμβούλιο. 

3.3. Η θέσπιση από τον Οργανισμό συγκεκριμένων Γρα- 
φείων/Συνεργείων ως υποδιαιρέσεων ενός Τμήματος δεν 
υποχρεώνει την Επιχείρηση να στελεχώνει με διαφορετι¬ 
κά άτομα τις υποδιαιρέσεις αυτής. Αντίστροφα, εάν αυτό 
κριθεί σκόπιμο, είναι δυνατή η παραπέρα κατάτμηση ενός 
Τμήματος σε περισσότερα από τα αναφερόμενα στον πα¬ 
ρόντα Οργανισμό Γραφεία/Συνεργεία. 

Άρθρο 4 

ΟΡΓΑΝΩΤΙΚΗ ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΗΣ ΕΠΙ¬ 
ΧΕΙΡΗΣΗΣ 

4.1. Τα διαδοχικά διοικητικά επίπεδα της οργανωτικής 
διάρθρωσης της Επιχείρησης είναι: 

• Διεύθυνση 

• Τμήμα 

• Γ ραφείο/Συνεργείο 

Οι αντίστοιχοι υπεύθυνοι των παραπάνω διοικητικών ε¬ 
πιπέδων ονομάζονται: 

• Διευθυντής 

• Υπεύθυνος Τμήματος 

• Υπεύθυνος Γ ραφείου ή Συνεργείου 

4.2. Οι διοικητικές ενότητες που υπάγονται άμεσα στη 
Διεύθυνση είναι; 

α. ΤΜΗΜΑ ΜΕΛΕΤΩΝ - ΚΑΤΑΣΚΕΥΩΝ (ΤΕΧΝΙΚΗ ΥΠΗ¬ 
ΡΕΣΙΑ) 

β. ΤΜΗΜΑ ΛΕΙΤΟΥΡΓΙΑΣ ΔΙΚΤΥΩΝ (ΣΥΝΤΗΡΗΣΗ Υ¬ 
ΔΡΕΥΣΗΣ - ΑΠΟΧΕΤΕΥΣΗΣ) 

γ. ΤΜΗΜΑ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ ΜΕΡΙΜΝΑΣ 

Στη Διεύθυνση υπάγονται επίσης ο Νομικός Σύμβουλος 
και οι τυχόν εξωτερικοί σύμβουλοι που είναι δυνατόν να 
χρησιμοποιηθούν. 

4.3. Η επί μέρους διάρθρωση του Τμήματος Λειτουρ¬ 
γίας Δικτύων είναι η εξής: 

- Γ ραφείο Συντήρησης - Νέων Συνδέσεων, που έχει την 
ευθύνη για την λειτουργία και συντήρηση των δικτύων ύ¬ 
δρευσης - αποχέτευσης. 

- Γραφείο Λειτουργίας Ηλεκτρομηχανολογικών Εγκα¬ 
ταστάσεων, που έχει την ευθύνη για την λειτουργία των 
μονάδων αφαλάτωσης, των μονάδων βιολογικού καθαρι¬ 
σμού, των αντλιοστασίων και γενικά όλου του Η/Μ εξο¬ 
πλισμού της Επιχείρησης. 

4.4. Η επί μέρους διάθρωση του Τμήματος Διοικητικής - 
Οικονομικής Μέριμνας είναι η εξής: 

- Γ ραφείο Διοικητικής Μέριμνας, που έχει την ευθύνη 
της γραμματειακής εξυπηρέτησης της Επιχείρησης και 
τα θέματα του προσωπικού. 

- Λογιστήριο Γ ραφείο Καναλωτών. 

-Ταμείο. 

- Γ ραφείο Προμηθειών - Αποθήκη υλικών. 

Άρθρο 5 

ΣΥΜΒΟΥΛΙΟ ΠΡΟΓΡΑΜΜΑΤΙΣΜΟΥ 

5.1. Το Συμβούλιο Προγραμματισμού της Επιχείρησης 
αποτελεί συμβουλευτικό όργανο υποστήριξης του έργου 
της Διεύθυνσης με τις εξής αρμοδιότητες: 

α. Κατάρτιση και εισήγηση προγραμμάτων δράσης τα 
οποία είναι δυνατόν να περιλαμβάνουν: 

- Προγράμματα επενδύσεων 

- Προγράμματα έργων 

- Προγράμματα λειτουργίας κ.λπ. 

β. Παρακολούθηση εξελικτικής πορείας εφαρμογής 
των προγραμμάτων δράσης και τυχόν αναθεώρησή τους. 

5.2. Η τελική λήψη απόφασης για συγκεκριμένο πρό¬ 
γραμμα δράσης και διατύπωση σχετικής εισήγησης στο 
Διοικητικό Συμβούλιο ανήκει στις αρμοδιότητες της Διεύ¬ 
θυνσης της Επιχείρησης. 

5.3. Στο Συμβούλιο Προγραμματισμού της Επιχείρησης 
συμμετέχουν: 

- Ο Πρόεδρος ή ένα μέλος του Δ.Σ. της Επιχείρησης 

-Ο Διευθυντής 

-Οι Προϊστάμενοι των Τμημάτων 

- Ανάλογα με το προς συζήτηση αντικείμενο τυχόν ειδι¬ 
κοί σύμβουλοι της Επιχείρησης. 

5.4. Το Συμβούλιο Προγραμματισμού συγκαλείται του¬ 
λάχιστον μια φορά το μήνα, μετά από πρόσκληση της Δι¬ 
εύθυνσης. 

Άρθρο 6 

ΑΡΜΟΔΙΟΤΗΤΕΣ ΤΗΣ ΔΙΕΥΘΥΝΣΗΣ 

6.1.0 Διευθυντής της Επιχείρησης μεριμνά για: 


α. Την εκπλήρωση του σκοπού για τον οποίο συστήθηκε 
η Επιχείρηση, 

β. Την κατάρτιση του πενταετούς προγράμματος δρά- 
σης. 

γ. Την κατάρτιση του ετήσιου προγράμματος δράσης, 
δ. Την κατάρτιση για κάθε έτος προγράμματος επενδύ¬ 
σεων γιατο επόμενο οικονομικό έτος, υποδεικνύοντας τις 
εγκεκριμένες ή προτεινόμενες πηγές χρηματοδότησής 
του. 

ε. Την σύνταξη του προϋπολογισμού εσόδων και εξό¬ 
δων της Επιχείρησης δύο (2) τουλάχιστον μήνες πριν από 
την έναρξη κάθε οικονομικού έτους. 

στ. Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των έρ¬ 
γων και τον ετήσιο προϋπολογισμό εσόδων και εξόδων. 

ζ. Την σύνταξη του ετήσιου απολογισμού της Επιχείρη¬ 
σης μέσασετρεις (3) μήνες απότη λήξη κάθε οικονομικού 
έτους. 

6.2. Ο Διευθυντής ελέγχει την καθημερινή εργασία της 
Επιχείρησης, παραλαμβάνει την αλληλογραφία της Επι¬ 
χείρησης και την κατανέμει δια του πρωτοκόλλου στα 
Τμήματα, εποπτεύει την διεξαγωγή των εργασιών κάθε 
Τμήματος, διοικείτο προσωπικό και εισηγείται προς το Δι¬ 
οικητικό Συμβούλιο για: 

α. Την ανάθεση μελετών, την εκτέλεση έργων και τη διε¬ 
νέργεια προμηθειών σύμφωνα με τις ισχύουσες διατά- 
ξεις. 

β. Την ανάθεση της εκτέλεσης έργων ή τμημάτων έργων 
σε υπεργολάβους. 

γ. Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην Επιχείρηση, 
δ. Τη σύναψη δανείων. 

ε. Την έγκριση του προϋπολογισμού της Επιχείρησης, 
του προγράμματος εκτέλεσης έργων καιπρομηθειών, κα¬ 
θώς και των αναμορφώσεώντους. 

στ. Την έγερση αγωγών και άσκηση ενδίκων μέσων ή την 
παραίτηση από αυτά, καθώς και για κάθε συμβιβασμό. 

6.3.0 Διευθυντής έχειτην μέριμνα και την ευθύνη της ε¬ 
κτέλεσης των αποφάσεων του Διοικητικού Συμβουλίου 
και μετέχει των συνεδριάσεων του Διοικητικού Συμβουλί¬ 
ου όπου εισηγείται τα προς συζήτηση θέματα χωρίς δι¬ 
καίωμα ψήφου. 

6.4. Ο Διευθυντής αποφασίζει για: 

α. Την εκτέλεση κάθε φύσης έργων ή προμηθειών και 
την ανάληψη υποχρεώσεων εφόσον η ολική δαπάνη δεν 
υπερβαίνει ένα χρηματικό όριο που καθορίζεται με από¬ 
φαση του Διοικητικού Συμβουλίου της Επιχείρησης. 

β. Την τοποθέτηση του προσωπικού στις προβλεπόμε- 
νες στον Οργανισμό θέσεις εργασίας και τη χορήγηση α¬ 
δειών στο προσωπικό. 

6.5. Τον Διευθυντή αναπληρώνει όταν απουσιάζει ή κω¬ 
λύεται, ο αρχαιότερος των Προϊσταμένων των Τμημάτων 
της Επιχείρησης, ή αυτός που θα καθορίσει ο Πρόεδρος 
του Δ.Σ. 

Άρθρο 7 

ΑΡΜΟΔΙΟΤΗΤΕΣ ΝΟΜΙΚΟΥ ΣΥΜΒΟΥΛΟΥ 

7.1.0 Νομικός Σύμβουλος έχει της εξής αρμοδιότητες; 
α. Γνωμοδότηση και παροχή νομικών συμβουλών προς 
τη Διεύθυνση ή τις Υπηρεσίες της Επιχείρησης, 
β. Ενημέρωση των Υπηρεσιών της Επιχείρησης επί των 

διατάξεωντης νομοθεσίας και νομολογίας σε θέματα που 
τις αφορούν. 

γ. Νομική υποστήριξη κατά την κατάρτιση των κάθε εί¬ 
δους συμβάσεων, ιδιωτικών συμφωνητικών, διακηρύξε¬ 
ων (προμήθειες, παραγγελίες, εργολαβίες, μισθώσεις 
κ.λπ.). 

δ. Χειρισμός δικαστικών υποθέσεων και διαφορών της 
Επιχείρησης με τρίτους και υπεράσπιση των δικαιωμάτων 
και συμφερόντων της. 

Άρθρο 8 

ΑΡΜΟΔΙΟΤΗΤΕΣ ΤΜΗΜΑΤΟΣ ΜΕΛΕΤΩΝ - ΚΑΤΑΣΚΕΥΩΝ 
Το Τμήμα Μελετών - Κατασκευών έχει τις ακόλουθες 
αρμοδιότητες: 

α. Εκπόνηση μελετών για τα απαιτούμενα τεχνικά έργα 
υποδομής των δικτύων ύδρευσης - αποχέτευσης ή ευθύ¬ 
νη επίβλεψης της εκπόνησής των από τρίτους. 

β. Κατάρτιση προδιαγραφών των κάθε φύσης μελετών 
που ανατίθενται απάτην ΔΕΥΑ σε εξωτερικούς μελετητές 
και διενέργεια όλων των σχετικών με την ανάθεση μελε¬ 
τών διαδικασιών. 

γ. Κατάρτιση προϋπολογισμών των τεχνικών έργων ύ¬ 
δρευσης - αποχέτευσης, σύνταξη των σχετικών τευχών 
δημοπράτησης, διενέργεια όλων των σχετικών με τις δη- 
μοπρατήσεις διαδικασιών και κατάρτιση των σχετικών 
συμβάσεων. 

δ. Επίβλεψη εκτέλεσης των τεχνικών έργων που εκτε- 
λούνται είτε με αυτεπιστασία είτε με ανάθεση σε τρίτους, 
κατάρτιση του χρονικού προγραμματισμού εκτέλεσης 
των έργων και κοστολογική παρακολούθησή τους. 

ε. Σύνταξη σχεδίου του ετήσιου προγράμματος κατα¬ 
σκευής των αναγκαίων συμπληρωματικών έργων στα δί¬ 
κτυα ύδρευσης αποχέτευσης. 

Αρθρο 9 

ΑΡΜΟΔΙΟΤΗΤΕΣ ΤΜΗΜΑΤΟΣ ΛΕΙΤΟΥΡΓΙΑΣ ΔΙΚΤΥΩΝ 
Το Τμήμα Λειτουργίας Δικτύων περιλαμβάνει τα ακό¬ 
λουθα Γραφεία: 

9.1.1. Γ ραφείο Συντήρησης - Νέων Συνδέσεων, 

Το Γραφείο Συντήρησης - Νέων Συνδέσεων έχει τις α¬ 
κόλουθες αρμοδιότητες: 

α. Την εκτέλεση όλων των απαραίτητων εργασιών συ¬ 
ντήρησης των εξωτερικών και εσωτερικών δικτύων ύ¬ 
δρευσης -αποχέτευσης και επισκευής των σχετικών βλα¬ 
βών. 

β. Την τήρηση κοστολογικών στοιχείων που αφορούν 
στις εργασίες συντήρησης των επισκευών. 

γ. Τον προγραμματισμό των νέων συνδέσεων με τα δί¬ 
κτυα ύδρευσης - αποχέτευσης, την ειδοποίηση των ιδιο¬ 
κτητών, την εκτέλεση των συνδέσεων, την τήρηση των 
σχετικών κοστολογικών στοιχείων, την βεβαίωση των α¬ 
πολογιστικών δαπανών και την διαβίβαση όλων των σχετι¬ 
κών στοιχείων στο Λογιστήριο - Τμήμα Καταναλωτών 
προκειμένου να διενεργηθεί η διαδικασία είσπραξής 
τους. 

9.1.2. Γραφείο Λειτουργίας Ηλεκτρομηχανολογικών Ε¬ 
γκαταστάσεων. 

α. Την μέριμνα για την κανονική λειτουργία και συντή¬ 
ρηση του μηχανολογικού και λοιπού εξοπλισμού της Επι¬ 
χείρησης (μονάδες αφαλάτωσης, αντλιοστάσια, μονάδες 
βιολογικού καθαρισμού, μηχανήματα, εργαλεία, οχήμα¬ 
τα, κτίρια κ.λπ.). 


β. Συνεργασία με το Γραφείο Προμηθειών για την προ¬ 
μήθεια αναλωσίμων και υλικών απαραίτητων για την επι¬ 
σκευή των βλαβών και την συντήρηση του ηλεκτρομηχα- 
νολογικού εξοπλισμού. 

γ. Τήρηση αρχείου μηχανημάτων, εργαλείων, οχημά¬ 
των κ.λπ. και ενημέρωσή του με στοιχεία συντήρησης, ε¬ 
πισκευής και απόδοσής τους. 

δ. Σύνταξη σχεδίου του ετήσιου προγράμματος προμη¬ 
θειών γιατιςεργασίες συντήρησης, επισκευής αλλά και ε¬ 
πέκτασης των ηλεκτρομηχανολογικών εγκαταστάσεων. 

Άρθρο 10 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΗΣ - 
ΟΙΚΟΝΟΜΙΚΗΣ ΜΕΡΙΜΝΑΣ 
Το Τμήμα Λειτουργίας Διοικητικής - Οικονομικής Μέρι¬ 
μνας περιλαμβάνει τα ακόλουθα Γ ραφεία: 

10.1.1. Γ ραφεία Διοικητικής Μέριμνας 
Έχει τις ακόλουθες αρμοδιότητες: 

α. Τήρηση μητρώου και αρχείων προσωπικού και διεξα¬ 
γωγή όλων των διαδικασιών που σχετίζονται με τις κάθε 
φύσης διοικητικές υποθέσεις του προσωπικού (προσλή¬ 
ψεις, απολύσεις, βεβαιώσεις, πειθαρχικά, μισθοδοσία 
Κ.λπ.). 

β. Διεκπεραίωση αλληλογραφίας του Διοικητικού Συμ¬ 
βουλίου και της Διεύθυνσης. Δακτυλογράφηση σχετκών 
κειμένων. 

γ. Διακανονισμός συσκέψεων, ακροάσεων και επικοινω¬ 
νιών του Διευθυντή. Τήρηση προσωπικού αρχείου Διεύ¬ 
θυνσης. 

δ. Υποβοήθηση του Διευθυντή στη σύνταξη ημερήσιας 
διάταξης κάθε συνεδρίασης του Διοικητικού Συμβουλίου 
(η σύνταξη της Η.Δ. είναι τυπικά ευθύνη του Προέδρου 
της Επιχείρησης) και ενημέρωση των μελώντου. 

ε. Τήρηση πρακτικών και αποφάσεων του Διοικητικού 
Συμβουλίου καθώς και του αντίστοιχου αρχείου. 

στ. Δακτυλογράφηση αναπαραγωγή, πρωτοκόλληση 
και διακίνηση αλληλογραφίας της Επιχείρησης. 

ζ. Οργάνωση, ταξινόμηση και τήρηση του γενικού αρ¬ 
χείου της Επιχείρησης. 

η. Μέριμνα γιατηνεκτέλεση βοηθητικών διοικητικών ερ¬ 
γασιών (κλητήρες, καθαριστές, συντηρητές γραφείων 
κ.λπ.). 

10.1.2. Λογιστήριο - Γ ραφείο Καταναλωτών 
Έχει τις ακόλουθες αρμοδιότητες: 

α. Τήρηση των πάσης φύσεως στοιχείων χρέωσης των 
καταναλωτών για την κατανάλωση νερού, την χρήση υπο¬ 
νόμων κ.λπ. 

β. Τήρηση των διαδικασιών απεικόνισης των οικονομι¬ 
κών πράξεων της Επιχείρησης (Λογαριασμοί λογιστικού 
σχεδίου, βιβλία, καταστάσεις κ.λπ.) σύμφωνα με το υφι¬ 
στάμενο λογιστικό σχέδιο. 

γ. Τήρηση των διαδικασιών ετοιμασίας των παραστατι¬ 
κών για τη διενέργεια κάθε είδους εισπράξεων ή πληρω¬ 
μής δαπανών της Επιχείρησης. 

δ. Διαμόρφωση και παρακολούθηση ταμειακού προ¬ 
γράμματος της Επιχείρησης. 

ε. Παροχή στοιχείων για την κοστολόγηση των έργων 
και υπηρεσιών της Επιχείρησης. 

στ. Διαμόρφωση στοιχείων Ισολογισμού και παροχή κά¬ 
θε είδους στοιχείων για την διαμόρφωση των οικονομικών 
προγραμμάτων της Επιχείρησης. 

10.1.3. Ταμείο 

Έχει τις ακόλουθες αρμοδιότητες: 

α. Διενέργεια των εισπράξεων και των πληρωμών της Ε¬ 
πιχείρησης. 

β. Τήρηση των διαδικασιών απεικόνισης των ταμειακών 
πράξεων στα αντίστοιχα βιβλία και παραστατικά του Τα¬ 
μείου. 

10.1.4. Γραφείο Προμηθειών - Αποθήκη Υλικών. 

Έχει τις ακόλουθες αρμοδιότητες: 

α. Συγκέντρωση παραγγελιών εξοπλισμού εξαρτημά¬ 
των και υλικών σύμφωνα με τις ανάγκες όλων των Τμημά¬ 
των. 

β. Προγραμματισμός διενέργειας προμηθειών σύμφω¬ 
να με τις παραπάνω παραγγελίες. 

γ. Διεκπεραίωση διαδικασιών προμήθειας εξοπλισμού, 
εξαρτημάτων και υλικού σύμφωνα με τους ισχύοντες κα¬ 
νονισμούς (έρευνα αγοράς, διενέργειας διαγωνισμών, ε¬ 
τοιμασία σχεδίων συμβάσεων κ.λπ.). 

δ. Ποιοτική και ποσοτική παραλαβή εξοπλισμού, εξαρ¬ 
τημάτων και υλικού. 

ε. Συγκέντρωση των δικαιολογητικών παραλαβής και 
παράδοση στο Λογιστήριο για εξόφληση των αντίστοιχων 
τιμολογίων. 

στ. Τήρηση αρχείων προμηθειών και προμηθευτών. 

ζ. Τήρηση των διαδικασιών παραλαβής, αποθήκευσης 
και χορήγησης αναλώσιμων παγίων υλικών και ανταλλα¬ 
κτικών. 

η. Έλεγχος αποθεμάτων με βάση το πρόγραμμα προ¬ 
μηθειών. 

θ.Τήρηση αρχείων αποθήκης και διενέργεια απογρα- 
φών. 

Άρθρο 11 
ΘΕΣΕΙΣ ΕΡΓΑΣΙΑΣ 

11.1. Το προσωπικό της Επιχείρησης διακρίνεται σε τα¬ 
κτικό και έκτακτο. 

Τακτικό προσωπικό είναι αυτό που κατέχει θέσεις εργα¬ 
σίας οι οποίες προβλέπονται στην παράγραφο 11.5. του 
παρόντος Οργανισμού Εσωτερικής Υπηρεσίας και συν¬ 
δέεται με την Επιχείρηση με σχέση εργασίας ιδιωτικού δι¬ 
καίου αορίστου χρόνου. 

Έκτακτο προσωπικό είναι αυτό που πρ τλαμβάνεται α¬ 
πό την Επιχείρηση για την κάλυψη παροδικών και έκτα¬ 
κτων αναγκών, όπως αυτές καθορίζονται στο Άρθρο 12 
του παρόντος Οργανισμού Εσωτερικής Υπηρεσίας και 
συνδέεται με την Επιχείρηση με σύμβαση εργασίας ιδιω¬ 
τικού δικαίου ορισμένου χρόνου ή έργου. 

11.2. Κάθε εργαζόμενος που ανήκει στο τακτικό προ¬ 
σωπικό, κατέχει μια συγκεκριμένη θέση εργασίας, ο τίτ¬ 
λος της οποίας αντιστοιχεί κατά το δυνατόν στο πραγμα¬ 
τικό της περιεχόμενο. Η ανάληψη της ευθύνης από έναν 
εργαζόμενο περισσότερων από μιας θέσης εργασίας, γί¬ 
νεται εάν κριθεί αυτό σκόπιμο, με εισήγηση του Διευθυντή 
στο Διοικητικό Συμβούλιο. 

11.3. Σε κάθε διοικητική ενότητα της Επιχείρησης προ- 
βλέπονται συγκεκριμένες θέσεις εργασίας, σύμφωνα με 
τον πίνακα της παραγράφου 11.5. 

11.4. Οι θέσεις εργασίας που φαίνονται στον πίνακα δεν 
είναι απαραίτητο να καλύπτονται όλες. Η στελέχωσή τους 
εξαρτάται από τις δραστηριότητες της Επιχείρησης. 

11.5. Οι θέσεις εργασίας των διοικητικών ενοτήτων της 
Επιχείρησης είναι: 


ΑΠΑΙΤΟΥΜΕΝΟ ΤΑΚΤΙΚΟ ΠΡΟΣΩΠΙΚΟ ΕΠΙΧΕΙΡΗΣΗΣ 

ΔΙΕΥΘΥΝΣΗ 1 Μηχανικός 

(ή Οικονομολόγος) 

ΤΜΗΜΑ ΜΕΛΕΤΩΝ - ΚΑΤΑΣΚΕΥΩΝ 1 Μηχανικός 

1 Τεχνολ. Μηχαν. 

1 Η/Μ Μηχανικός 
(ή Χημικός Μηχ/ικός) 
1 Τεχνολ. Μηχαν. 

(ή εργοδηγός) 

1 τεχνίτης υδραυλ. 

2 εργάτες 
1 βοηθός χημικός 

1 μηχανικός καύσης 

2 ηλεκτρολόγοι 

ΤΜΗΜΑ ΔΙΟΙΚ/ΚΗΣ - ΟΙΚ/ΚΗΣ ΜΕΡ/ΝΑΣ 1 Λογιστής 

Γ ραφείο Διοικητικής Μέριμνας 1 διοικ. υπάλληλος 

1 δακτυλογράφος 

Λογιστήριο - Γ ραφείο Καταναλωτών 1 βοηθός λογιστή 

1 καταμετρητής 

Ταμείο 1 ταμίας 

Γ ραφείο Προμηθειών - Αποθήκη Υλικών 1 διοικ. υπάλληλος 

11.6. Ο ανώτατος αριθμός τακτικού προσωπικού της Ε¬ 
πιχείρησης μπορεί να φτάσει τους 19 εργαζόμενους. Σε 
περίπτωση επέκτασης των δραστηριοτήτων της Επιχεί¬ 
ρησης ο αριθμός αυτός μπορεί να αυξηθεί με τροποποίη¬ 
ση του παρόντος Οργανισμού, η οποία θα περιλαμβάνει 
τις νέες απαιτούμενες ειδικότητες και τον νέο απαιτούμε- 
νο αριθμό προσωπικού. 

Άρθρο 12 

ΧΡΗΣΙΜΟΠΟΙΗΣΗ ΕΚΤΑΚΤΟΥ ΠΡΟΣΩΠΙΚΟΥ 

12.1. Με απόφαση του Διοικητικού Συμβουλίου της Επι¬ 
χείρησης και με σκοπό την εκπόνηση των μελετών ή την ε¬ 
κτέλεση εργασιών επίβλεψης, σχεδιασμού, προγραμμα¬ 
τισμού, οργάνωσης κ.λπ. είναι δυαντόν να προσλαμβάνε¬ 
ται με σύμβαση ορισμένου χρόνου ή έργου έκτακτο 
επιστημονικό προσωπικό για κάλυψη των παραπάνω ανα¬ 
γκών. Το προσωπικό αυτό πρέπει να έχει αποδεδειγμένη 
κατάρτιση ή εμπειρία πάνω στο ειδικό θέμα για το οποίο 
συνάπτεται η σύμβαση. 

12.2. Επίσης μπορεί να προσλαμβάνεται έκτακτο προ¬ 
σωπικό με σύμβαση ιδιωτικού δικαίου για την αντιμετώπι¬ 
ση κατεπειγουσών υπηρεσιακών αναγκών εμφανιζομέ- 
νων στις περιπτώσεις: 

α) Κενώσεις θέσεων και μέχρι πληρώσεως αυτών, εφό¬ 
σον έχει κινηθεί η νόμιμη διαδικασία για την πληρωμή αυ¬ 
τών. 

β) Απουσίας τακτικού προσωπικού λόγω αδειών, (κανο¬ 
νικών, κυήσεως και τοκετού) αδικαιολογήτου απουσίας 
κ.λπ. και για το αντίστοιχο, χρονικό διάστημα. 

γ) Κάλυψης εποχιακών ή άλλων περιοδικών ή με μόνιμο 
χαρακτήρα αναγκών που δεν εμπίπτουν σε μία από τις (α) 
και (β) περιπτώσεις και για ορισμένο πάντοτε χρόνο, κα¬ 
θοριζόμενο από το Διοικητικό Συμβούλιο, δυνάμενο να 
παραταθεί με τις ανάγκες για τις οποίες έγινε η πρόσλη¬ 
ψη. 

12.3. Η πρόσληψη ενεργείται δΓ αποφάσεων του Προέ¬ 
δρου του Δ.Σ. Η σύμβαση εργασίας λογίζεται καταρτι- 
σθείσα από της αναλήψεως υπηρεσίας και λύεται αυτοδι¬ 
καίως όταν λήξει ο χρόνος διάρκειας της χωρίς καταβολή 
ουδεμίας αποζημίωσης. Γιατην αυτοδίκαια λύση της συμ- 


ΤΜΗΜΑΛΕΙΤΟΥΡΓΙΑΣ ΔΙΚΤΥΩΝ 
Γρ. Συντήρησης - Νέων Συνδέσεων 


Γ ραφείο Λειτουργίας Η/Μ Εγκ/σεων 
(Βιολογικός Καθαρισμός) 

βάσεως εργασίας εκδίδεται διαπιστωτική πράξη από το 
αρμόδιο για την πρόσληψη όργανο. 

Οι αποδοχές του έκτακτου προσωπικού ρυθμίζονται με 
απόφαση του Δ.Σ. 

Άρθρο 13 

ΠΡΟΣΟΝΤΑ ΠΡΟΣΛΗΨΗΣ 

Για την πρόσληψη του απαιτουμένου προσωπικού που 
αναφέρεται στο άρθρο 11 του παρόντος Οργανισμού, α¬ 
παιτούνται τα παρακάτω προσόντα: 

ΔΙΕΥΘΥΝΤΗΣ 

- Διπλωματούχος Μηχανικός ή Οικονομολόγος με δί¬ 
πλωμα Ανώτατης Σχολής του εσωτερικού ή αναγνωρι¬ 
σμένης από το Δημόσιο, Σχολής του εξωτερικού. 

- Τουλάχιστον 2ετής προϋπηρεσία σε υπεύθυνη Διοικη¬ 
τική θέση Ιδιωτικής Επιχείρησης ή Δημοσίου Οργανι¬ 
σμού. 

- Γνώση τουλάχιστον μιας ξένης γλώσσας. 

Α’ ΤΜΗΜΑ ΜΕΛΕΤΩΝ - ΚΑΤΑΣΚΕΥΩΝ 
Υπεύθυνος Τμήματος 

- Διπλωματούχος Μηχανικός με δίπλωμα Ανώτατης 
Σχολής του εσωτερικού ή αναγνωρισμένης από το Δημό¬ 
σιο Σχολής του εξωτερικού. 

- Τουλάχιστον 2ετής αποδεδειγμένη εμπειρία σε θέμα¬ 
τα δικτύων ύδρευσης - αποχέτευσης καθώς και σε διαδι¬ 
καστικά θέματα ανάθεσης μελετών και εργολαβιών τεχνι¬ 
κών έργων. 

- Γνώση μιας τουλάχιστον ξένης γλώσσας. 

Τεχνολόγος Μηχανικός 

- Πτυχίο ΤΕΙ Σχολής Τεχνολόγων Πολιτικών Μηχανικών 
(Έργων Υποδομής). 

Β’ ΤΜΗΜΑ ΛΕΙΤΟΥΡΓΙΑΣ ΔΙΚΤΥΩΝ 
Υπεύθυνος Τμήματος 

- Διπλωματούχος Ηλεκτρολόγος ή Μηχανολόγος ή Χη¬ 
μικός Μηχανικός με δίπλωμα Ανώτατης Σχολής του εσω¬ 
τερικού ή αναγνωρισμένης από το Δημόσιο Σχολής του ε¬ 
ξωτερικού. 

- Τουλάχιστον 2ετής αποδεδειγμένη εμπειρία σε θέμα¬ 
τα μηχανολογικών εγκαταστάσεων επεξεργασίας πόσι¬ 
μου νερού ή εγκαταστάσεων επεξεργασίας λυμάτων. 

- Γνώση μιας τουλάχιστον ξένης γλώσσας. 

ΓΡΑΦΕΙΟ ΣΥΝΤΗΡΗΣΗΣ - ΝΕΩΝ ΣΥΝΔΕΣΕΩΝ 
Τεχνολόγος Μηχανικός ή εργοδηγός 

- Πτυχίο ΤΕΙ Σχολής Τεχνολόγων Πολιτικών Μηχανικών, 
ή πτυχίο αναγνωρισμένης Σχολής εργοδηγών. 

Τεχνίτης Υδραυλικός 

- Απολυτήριο Λυκείου ή Μέσης Τεχνικής Σχολής ανα¬ 
γνωρισμένης από το Δημόσιο και εμπειρία σε θέματα δι¬ 
κτύων ύδρευσης - αποχέτευσης. 

Εργάτης 

- Ικανότητα για χειρωνακτική εργασία. 

ΓΡΑΦΕΙΟ ΛΕΙΤΟΥΡΓΙΑΣ Η/Μ ΕΓΚΑΤΑΣΤΑΣΕΩΝ (ΒΙΟ¬ 
ΛΟΓΙΚΟΣ ΚΑΘΑΡΙΣΜΟΣ) 

Μηχανικός εσωτ. καύσης/συντη ρητής 

- Απολυτήριο Λυκείου ή μέσης τεχνικής σχολής ανα¬ 
γνωρισμένης από το Δημόσιο. Επιθυμητή η εμπειρία σε 
θέματα εσωτερικής καύσης των μηχανολογικών εγκατα¬ 
στάσεων. 

Τεχνίτης ηλεκτρολόγος 

- Απολυτήριο Λυκείου ή μέσης τεχνικής σχολής ανα¬ 
γνωρισμένης από το Δημόσιο. Επιθυμητή η εμπειρία σε η- 
λεκτρολογικά θέματα των μηχανολογικών εγκαταστάσε¬ 
ων ύδρευσης - αποχέτευσης. 


Βοηθός χημικού 

- Πτυχίο της σχετικής ειδικότητας από μέση τεχνική 
σχολή αναγνωρισμένη από το Δημόσιο. Επιθυμητή η ε¬ 
μπειρία στον έλεγχο της ποιότητας του νερού. 

Εργάτης 

- Ικανότητα για χειρωνακτική εργασία. Δίπλωμα οδήγη¬ 
σης Β’ κατηγορίας. 

ΤΜΗΜΑ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ ΜΕΡΙΜΝΑΣ 
Υπεύθυνος Τ μήματος 

- Πτυχίο Ανώτατης Οικονομικής Σχολής. Διετής τουλά¬ 
χιστον προϋπηρεσία σε υπεύθυνη Διοικητική θέση ιδιωτι¬ 
κής επιχείρησης ή Δημόσιου Οργανισμού. 

- Δικαίωμα υπογραφής ισολογισμού. 

ΓΡΑΦΕΙΟ ΔΙΟΙΚΗΤΙΚΗΣ ΜΕΡΙΜΝΑΣ 
Διοικητικός Υπάλληλος 

Απολυτήριο Λυκείου ή εξαταξίου Γυμνασίου ή άλλου ι¬ 
σοδύναμου σχολείου ή αναγνωρισμένης σχολής. 

Γ ραμματέας/Δακτυλογράφος 

- Απόφοιτος Λυκείου ή εξαταξίου Γυμνασίου ή άλλου ι¬ 
σοδύναμου σχολείου. 

- Απόφοιτος Σχολής Γραμματέων. 

- Γνώση μιας ξένης γλώσσας. 

- Γνώση γραφομηχανής 
ΛΟΓΙΣΤΗΡΙΟ - ΓΡΑΦΕΙΟ ΚΑΤΑΝΑΛΩΤΩΝ 
Βοηθός Λογιστή 

Πτυχίο ΤΕΙ Τμήματος Λογιστικής ή ισοδυνάμου άλλης 
σχολής. 

Καταμετρητής υδρομετρητών 

- Απόφοιτος τουλάχιστον Γ υμνασίου. 

ΤΑΜΕΙΟ 

Ταμίας 

- Απολυτήριο Λυκείου ή εξαταξίου Γυμνασίου ή άλλου ι¬ 
σοδυνάμου σχολείου. 

ΓΡΑΦΕΙΟ ΠΡΟΜΗΘΕΙΩΝ - ΑΠΟΘΗΚΗ ΥΛΙΚΩΝ 
Διοικητικός Υπάλληλος 

- Απολυτήριο Λυκείου ή εξαταξίου Γ υμνασίου ή άλλου ι¬ 
σοδυνάμου σχολείου ή αναγνωρισμένης σχολής. 

Άρθρο 14 

ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ 
ΠΡΟΣΛΗΨΗΣ ΠΡΟΣΩΠΙΚΟΥ 

14.1. Το προσωπικό που προσλαμβάνεται από την 
ΕΠΙΧΕΙΡΗΣΗ είτε ωςτακσικό είτε ως έκτακτο πρέπει: 

α. Να έχει την Ελληνική ιθαγένεια, 
β. Να είναι τουλάχιστον Ιδετών. 

γ. Να έχει εκπληρώσει τις στρατιωτικές υποχρεώσεις ή 
να έχει απαλλαγεί νόμιμα από αυτές. 

δ. Να μην είναι υπόδικος ή να μην έχει καταδικαστεί για 
κλοπή, υπεξαίρεση, απάτη, εκβίαση, πλαστογραφία, δω¬ 
ροδοκία, παράβαση καθήκοντος ή άλλο παρεμφερές αδί- 
κημα. 

ε. Να μη βρίσκεται υπό δικαστική αντίληψη ή απαγό¬ 
ρευση. 

στ. Να μην έχει απολυθεί για πειθαρχικό παράπτωμα α¬ 
πό τη θέση του δημοσίου υπαλλήλου ή υπαλλήλου των 
ΟΤΑήΝΠΔΔ. 

14.2. Για την απόδειξη εκπληρώσεως των παραπάνω 
προϋποθέσεων το προσλαμβανόμενο προσωπικό πρέπει 
να υποβάλλει: 

α. Ληξιαρχική πράξη γέννησης, 
β. Πιστοποιητικό στρατολογίας για τους άνδρες. 
γ. Αντίγραφο ποινικού μητρώου. 

δ. Πιστοποιητικό Εισαγγελίας ότι δεν διώκεται ως φυ¬ 
γόποινος ή φυγόδικος. 

ε. Υπεύθυνη δήλωση ότι δεν έχει παραπεμφθεί να δικα¬ 
στεί για κάποια από τα εξής αδικήματα: κλοπή, ληστεία, α¬ 
πάτη, υπεξαίρεση, εκβίαση, πλαστογραφία, απιστία, δω¬ 
ροδοκία, καταπίεση, παράβαση καθήκοντος ή άλλο πα¬ 
ρεμφερές αδίκημα. 

14.3. Θέση εργασίας, όπως αυτές καθορίζονται στον 
παρόλα Οργανισμό Εσωτερικής Υπηρεσίας, δεν μπορεί 
να καταλάβει κανένα πρόσωπο, το οποίο δεν έχει τα απαι- 
τούμενα για τη συγκεκριμένη θέση τυπικά και ουσιαστικά 
προσόντα. Διορισμός που γίνεται κατά παρέκκλιση του 
παρόντος Οργανισμού ανακαλείται μέσα σε εύλογο χρο¬ 
νικό διάστημα, που δεν μπορεί να υπερβαίνει το ένα έτος. 
Στην περίπτωση αυτή το πρόσωπο το οποίο διορίστηκε 
και απολύθηκε έιναι υπεύθυνο για όσο χρόνο υπηρέτησε 
υπάλληλος, οι δε πράξεις του είναι έγκυρες. 

Άρθρο 15 

ΤΡΟΠΟΣ ΠΡΟΣΛΗΨΗΣ ΠΡΟΣΩΠΙΚΟΥ 

15.1. Η πρόσληψη του Διευθυντή της ΕΠΙΧΕΙΡΗΣΗΣ γί¬ 
νεται από το Διοικητικό Συμβούλιο μετά από εισήγηση του 
Προέδρου του Δ.Σ. 

Το υπόλοιπο προσωπικό της ΕΠΙΧΕΙΡΗΣΗΣ προσλαμ¬ 
βάνεται με επιλογή από το Διοικητικό Συμβούλιο μετά α¬ 
πό εισήγηση επιτροπής που συγκροτείται με απόφαση 
του Δ.Σ. 

15.2. Προκήρυξη θέσεων: 

Η προκήρυξη των θέσεων δημοσιεύεται υποχρεωτικά 
στις ημερήσιες τοπικές εφημερίδες και σε δύο (2) τουλά¬ 
χιστον εφημερίδες πανελλήνιας κυκλοφορίας. Οι υποψή¬ 
φιοι, μέσα σε συγκεκριμένο χρονικό διάστημα από την η¬ 
μερομηνία δημοσίευσης της προκήρυξης, το οποίο δεν 
μπορεί να είναι μικρότερο των δέκα (10) ημερών, υποβάλ¬ 
λουν στην ΕΠΙΧΕΙΡΗΣΗ αίτηση στην οποία επισυνάπτουν 
τα απαιτούμενα δικαιολογητικά. Οι υποψήφιοι εντός της 
ζητούμενης προθεσμίας της προκήρυξης υποβάλλουν 
στο Γραφείο Διοικητικής Μέριμνας της ΕΠΙΧΕΙΡΗΣΗΣ τα 
καθοριζόμενα από την προκήρυξη δικαιολογητικά. 

15.3. Κριτήρια επιλογής υποψηφίων: 

Κριτήρια επιλογής των υποψηφίων θεωρούνται τα περι- 
γραφόμενα προσόντα στο άρθρο 13 του παρόντος 
Οργανισμού. Στα παραπάνω μπορούν να προστίθενται 
κατά περίπτωση, και όσα επιπλέον προσόντα κρίνει το Δι¬ 
οικητικό Συμβούλιο και τα οποία θα περιλάβουν και στην 
κάθε φορά προκήρυξη. 

15.4. Διαδικασία πρόσκλησης και επιλογής υποψηφίων: 

Με απόφαση του Δ.Σ. καθορίζονται τα ακόλουθα: 

α. Τοπεριεχόμενοτηςπροκήρυξης γιατηνπλήρωση κε¬ 
νών θέσεων προσωπικού. 

β. Ο τύπος της αίτησης, του βιογραφικού σημειώματος 
και των απαιτουμένων δικαιολογητικών που θα υποβάλ¬ 
λουν οι υποψήφιοι. 

γ. Τα μέλη της επιτροπής αξιολόγησης των υποψηφίων, 
η οποία θα εισηγηθεί προς το Δ.Σ. Η επιτροπή αυτή απο- 
τελείται από πέντε (5) μέλη έκτων οποίων τα τρία (3) είναι 
μέλη του Δ.Σ. της ΕΠΙΧΕΙΡΗΣΗΣ. Τα άλλα δύο (2) μέλη εί¬ 
ναι ο Διευθυντής της ΕΠΙΧΕΙΡΗΣΗΣ και ο Προϊστάμενος 
του Τμήματος όπου πρόκειται να ενταχθεί ο προσλαμβα¬ 
νόμενος. 


Η επιτροπή αξιολόγησης εισηγείται τον πίνακα επιτυ¬ 
χίας στο Δ.Σ., το οποίο και αποφασίζει. 

15.5. Κοινοποίηση αποτελεσμάτων: 

Με απόφαση του Προέδρου της ΕΠΙΧΕΙΡΗΣΗΣ διορίζο¬ 
νται οι επιτυχόντες υποψήφιοι, ορίζεται η θέση την οποία 
καταλαμβάνουν και ημερομηνία κατά την οποία πρέπει να 
παρουσιαστούν για την ανάληψη της εργασίας. 

Η απόφαση κοινοποιείται στους επιτυχόντες με συστη¬ 
μένη ταχυδρομική επιστολή. Μαζί κοινοποιείται και η α¬ 
πόφαση του Διοικητικού Συμβουλίου με την οποία καθο¬ 
ρίζονται οι αποδοχές των εργαζομένων. Η σύμβαση ερ¬ 
γασίας λογίζεται με την ανάληψη υπηρεσίας από τον 
προσλαμβανόμενο που βεβαιώνεται προσήκοντος από 
την υπηρεσία. 

Τυχόν ενστάσεις υποβάλλονται δια του Γ ραφείου Διοι¬ 
κητικής Μέριμνας στον Πρόεδρο του Δ.Σ. εντός δέκα (10) 
ημερών από την ημερομηνία έκδοσης των αποτελεσμά¬ 
των. Για τις ενστάσεις αποφαίνεται τελεσίδικα το Δ.Σ. της 
ΕΠΙΧΕΙΡΗΣΗΣ. 

15.6. Ανάκληση πρόσληψης: 

Η πρόσληψη ανακαλείται σε περίπτωση που ο προσλη- 
φθείς δεν παρουσιαστεί αδικαιολόγητα στην εργασία του 
κατά την καθορισμένη ημερομηνία ή στην περίπτωση που 
ο προσληφθείς δεν αποδεχθεί αυτήν ρητώς. Στην περί¬ 
πτωση αυτή την θέση καταλαμβάνει με απόφαση του Δ.Σ. 
ο πρώτος αναπληρωματικός από τον πίνακα των επιτυχό- 
ντων. 

15.7. Δοκιμαστική υπηρεσία: 

Ο προσλαμβανόμενος με σύμβαση εργασίας αορίστου 
χρόνου διανύει δοκιμαστική υπηρεσία ενός (1) χρόνου 
κατά την διάρκεια της οποίας μπορεί να απολυθεί ύστε¬ 
ρα από αιτιολογημένη απόφαση του Διοικητικού Συμ¬ 
βουλίου. Μέσα σε ένα μήνα από τη συμπλήρωση της δο¬ 
κιμαστικής υπηρεσίας, το Διοικητικό Συμβούλιο είναι υ¬ 
ποχρεωμένο να αποφανθεί αν ο προσληφθείς είναι 
κατάλληλος για την συνέχιση της παροχής των υπηρε- 
σιώντου. Αν ο προσληφθείς κριθεί ακατάλληλος, το Διοι¬ 
κητικό Συμβούλιο προχωρά στην απόφαση για την από¬ 
λυσή του, η οποία γίνεται χωρίς την καταβολή οποιοσδή¬ 
ποτε αποζημίωσης. 

Άρθρο 16 

ΛΥΣΗ ΤΗΣ ΣΥΜΒΑΣΗΣ ΕΡΓΑΣΙΑΣ 
-ΑΠΟΛΥΣΗ ΠΡΟΣΩΠΙΚΟΥ 

16.1. Η σύμβαση εργασίας των εργαζομένων στην 
ΕΠΙΧΕΙΡΗΣΗ λύεται: 

* Με καταγγελία της σύμβασης εκ μέρους του εργαζο¬ 
μένου. 

* Με καταγγελία της σύμβασης εκ μέρους της Επιχεί¬ 
ρησης. 

* Αυτοδίκαια με την συμπλήρωση των προϋποθέσεων 
συνταξιοδότησης που ο νόμος ορίζει. 

* Με την αδικαιολόγητη ή αυθαίρετη απουσία έστω και 
μικρότερη από 5 ημέρες, που γίνεται όμως κατ’ επανάλη¬ 
ψη. Η περίπτωση αυτή μπορεί να θεωρηθεί βασικός λόγος 
για καταγγελία της σύμβασης εργασίας από την 
ΕΠΙΧΕΙΡΗΣΗ. 

16.2. Η καταγγελία της σύμβασης εκ μέρους του εργα¬ 
ζόμενου ή της ΕΠΙΧΕΙΡΗΣΗΣ γίνεται σύμφωνα με τις δια¬ 
τάξεις της κείμενης εργατικής νομοθεσίας και σύμφωνα 

με τους όρους που προβλέπονται από την ατομική σύμ¬ 
βαση εργασίας. 

16.3. Η απόλυση ενεργείται με απόφαση του Προέδρου 
του Διοικητικού Συμβουλίου της ΕΠΙΧΕΙΡΗΣΗΣ και γνω¬ 
στοποιείται στο Δ.Σ. 

Άρθρο 17 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΤΟΥ ΠΡΟΣΩΠΙΚΟΥ 

17.1. Κάθε εργαζόμενος της ΕΠΙΧΕΙΡΗΣΗΣ έχει υπο¬ 
χρέωση και καθήκον να εκτελείτην εργασία που του ανα¬ 
τίθεται με επιμέλεια και ευσυνειδησία, ώστε η 
ΕΠΙΧΕΙΡΗΣΗ να προσφέρει στους δημότες υψηλής ποιό¬ 
τητας υπηρεσίες. Τα καθήκοντα του προσωπικού είναι 
αυτά που συνοπτικά καθορίζονται στον παρόντα Οργανι¬ 
σμό για κάθε εργαζόμενο και αυτά που ορίζονται από τον 
άμεσο Προϊστάμενό του καθώς και από τους ιεραρχικά α¬ 
νώτερους Προϊσταμένους. 

17.2. Το προσωπικό οφείλει να προσέρχεται στην εργα¬ 
σία του εγκαίρως σε τρόπο ώστε να βρίσκεται στη θέση 
του κατά την ώρα έναρξης της εργασίας του που ορίζεται 
με απόφαση του Δ.Σ. 

Το προσωπικό οφείλει, εισερχόμενο για εργασία, να δί¬ 
νει το παρών με τον τηρούμενο από την ΕΠΙΧΕΙΡΗΣΗ τρό¬ 
πο. Το ίδιο μπορεί να ισχύσει και κατά την λήξη της εργα¬ 
σίας με απόφαση του Διοικητικού Συμβουλίου για ορι¬ 
σμένες κατηγορίες του προσωπικού. Κάθε παράλειψη 
δήλωσης προσέλευσης ή αποχώρησης συνεπάγεται πει¬ 
θαρχική δίωξη του παραβάτη. Επίσης απαγορεύεται η δή¬ 
λωση προσέλευσης ή αποχώρησης από άλλο πρόσωπο. 
Η παράβαση της διάταξης αυτής επειδή περιέχει δόλο, ε¬ 
κτός των πειθαρχικών κυρώσεων, συνεπάγεται σε περί¬ 
πτωση υποτροπής και την ποινική δίωξη των παραβατών. 

17.3. Η αδικαιολόγητη καθυστέρηση και η κατ’ επανά¬ 
ληψη συνεχής αυθαίρετη απουσία του εργαζόμενου από 
την Επιχείρηση, αποτελεί σοβαρό παράπτωμα, το οποίο 
πλην της περικοπής των αντιστοίχων η μερομισθίων συνε¬ 
πάγεται και την επιβολή των προβλεπομένων από τον πα¬ 
ρόντα Οργανισμό Εσωτερικής Υπηρεσίας ποινών και την 
άσκηση κάθε νόμιμου δικαιώματος από την ΕΠΙΧΕΙΡΗΣΗ. 

17.4. Κάθε εργαζόμενος στην ΕΠΙΧΕΙΡΗΣΗ υποχρεού- 
ται να αναγγέλει εντός της αυτής ημέρας στην υπηρεσία 
κάθε κώλυμμα για παροχή εργασίας ή σε περίπτωση 
πραγματικής και εξακριβωμένης αδυναμίας να ειδοποιή- 
σειτο αργότερο μέχρι το μεσημέριτης επόμενης ημέρας, 
αλλιώς θεωρείται ότι απούσιασε αδικαιολόγητα. 

Αν το κώλυμμα οφείλεται σε ασθένεια ο εργαζόμενος ο¬ 
φείλει να προσκομίσει στο Γραφείο Διοικητικής Μέριμνας 
βεβαίωση ιατρού του οικείου ασφαλιστικού οργανισμού, 
στην οποία θα πιστοποιείται η ανικανότητα για εργασία ό¬ 
πως και η πιθανή διάρκεια της ασθένειας. 

Ως βραχείας διάρκειας ασθένεια θεωρείται αυτή που 
διαρκεί συνεχώς ή κατά περιοδικά διαστήματα, των οποί¬ 
ων το σύνολο δεν υπερβαίνει μέσα στο ίδιο ημερολογιακό 
έτος: 

* τις 30 ημέρες για τον απασχολούμενο μέχρι 4 χρόνια, 

* τους 3 μήνες για τον απασχολούμενο από 4 έως 15 
χρόνια, 

* τους 6 μήνες για τον απασχολούμενο πλέον των 15 ε¬ 
τών. 

Μετά την παρέλευση των παραπάνω χρονικών ορίων, η 
σύμβαση μπορεί να θεωρηθεί ότι λύθηκε από τον απου- 
σιάζοντα εργαζόμενο. Τα παραπάνω ισχύουν και επί 
τραυματισμών. 


17.5. Μετηνπροϋπόθεση ότι δεν γίνεται κατάχρηση του 
διευθυντικού δικαιώματος και ανάλογα με τις ανάγκες 
που παρουσιάζονται στην ΕΠΙΧΕΙΡΗΣΗ, ο Διευθυντής 
μπορεί να δώσει εντολή σε οποιονδήποτε εργαζόμενο, 
για την εκτέλεση και άλλης συμπληρωματικής εργασίας 
προσφέροντας υπηρεσίες συναφείς με την ειδικότητα και 
τα προσόντα του. Η παραπάνω εντολή δεν έχει χρονικά 
περιθώρια και αφήνεται στην κρίση του Διευθυντή της 
ΕΠΙΧΕΙΡΗΣΗΣ. Στην περίπτωση που ο εργαζόμενος αρ- 
νηθεί την εκτέλεση της παραπάνω συμπληρωματικής ερ¬ 
γασίας αποφασίζει σχετικά το Διοικητικό Συμβούλιο. 

17.6. Όλο το προσωπικό πρέπει να γνωρίζει τις διατά¬ 
ξεις του παρόντος Οργανισμού Εσωτερικής Υπηρεσίας, 
καθώς και τις οδηγίες και εγκυκλίους της ΕΠΙΧΕΙΡΗΣΗΣ, 
που αναφέρονται στα καθήκοντα και τις υποχρεώσεις 
του. Δεν μπορεί κανείς εργαζόμενος να επικαλεσθεί ά¬ 
γνοια του παρόντος Οργανισμού. 

17.7. Κάθε εργαζόμενος θα πρέπει να συμπεριφέρεται 
στους συναδέλφους του με ευγένεια και με πνεύμα συνα- 
δελφικής συνεργασίας για την εξυπηρέτηση των συμφε- 
ρόντωντης ΕΠΙΧΕΙΡΗΣΗΣ. Θα πρέπει να εξετάζει μεπρο- 
θυμία και να μεριμνά για την κατά το δυνατόν ταχύτερη ι¬ 
κανοποίηση των αιτημάτων των συναλλασσομένων με την 
ΕΠΙΧΕΙΡΗΣΗ. 

Άρθρο 18 

ΥΠΕΡΩΡΙΑΚΗ ΑΠΟΣΧΟΛΗΣΗ ΠΡΟΣΩΠΙΚΟΥ 

Επιτρέπεται η υπερωριακή απασχόληση του προσωπι¬ 
κού για την αντιμετώπιση επειγουσών ή έκτακτων ανα¬ 
γκών, εφαρμοζομένωντων ισχυουσών διατάξεων της ερ¬ 
γατικής νομοθεσίας. Η υπερωριακή απασχόληση αποφα- 
σίζεται: 

α. Από τον Προϊστάμενο της υπηρεσίας που ανήκει ο ερ¬ 
γαζόμενος μέχρι τις είκοσι (20) ώρες στην διάρκεια του 
μήνα. 

β. Από τον Διευθυντή της ΕΠΙΧΕΙΡΗΣΗΣ για τις επόμε¬ 
νες είκοσι (20) ώρες ανά μήνα. 

γ. Από το Δ.Σ. της ΕΠΙΧΕΙΡΗΣΗΣ γιαπέραντων σαράντα 
(40) ωρών ανά μήνα, μετά από εισήγηση του Διευθυντή. 

Άρθρο 19 

ΑΔΕΙΕΣ ΠΡΟΣΩΠΙΚΟΥ ΚΑΙ ΧΡΟΝΟΣ ΕΡΓΑΣΙΑΣ 

19.1. Για τις άδειες προσωπικού και το χρόνο εργασίας 
ισχύουν οι διατάξεις της εργατικής νομοθεσίας. 

19.2. Οι άδειες απουσίας διακρίνονται σε: 

α. Κανονικές. 

Η χρονική διάρκεια των κανονικών αδειών του προσω¬ 
πικού και ο χρόνος χορήγησής τους προγραμματίζεται α¬ 
πό τον Διευθυντή της ΕΠΙΧΕΙΡΗΣΗΣ με εισήγηση των 
Προϊσταμένων των υπηρεσιών και γνώμη του αντίστοιχου 
Τμήματος. Η κανονική άδεια δίνεται τμηματικά κατά τη 
διάρκεια του έτους, ανάλογα με τις ανάγκες της υπηρε¬ 
σίας. Πάντως στην περίοδο του καλοκαιριού (Ιούνιος-Αύ¬ 
γουστος) χορηγείται υποχρεωτικά τουλάχιστον το μισό 
της δικαιούμενης άδειας. Η άδεια μπορεί να ανακληθεί 
για ειδικούς λόγους ανάλογα με τις ανάγκες της 
ΕΠΙΧΕΙΡΗΣΗΣ. Οι κανονικές άδειες είναι υποχρεωτικές 
για το προσωπικό της ΕΠΙΧΕΙΡΗΣΗΣ. Εργαζόμενος που 
από δική του ευθύνη δεν πήρε την κανονική του άδεια μέ¬ 
χρι την 31η Δεκεμβρίου κάθε έτους, δεν μπορεί να μετα¬ 
φέρει την άδειά του στο επόμενο έτος, ούτε να αποζημιω¬ 
θεί σε χρήμα. 

β. Για λόγους υγείας - εγκυμοσύνης. 

Γιατις άδειες για λόγους υγείας ισχύουν τα του Άρθρου 
17,παρ. 4 του παρόντος Οργανισμού Εσωτερικής Υπηρε¬ 
σίας. Ακόμη, το Δ.Σ. της Επιχείρησης με απόφασή του 
μπορεί να χορηγήσει άδεια απουσίας για λόγους υγείας 
χωρίς αποδοχές για δέκα οκτώ (18) μήνες. Στην περίπτω¬ 
ση αυτή δεν καταγγέλλεται η σύμβαση εργασίας, εφόσον 
αυτό απαιτεί η κατάσταση υγείας του εργαζόμενου που 
πιστοποιείται από την αρμόδια επιτροπή του ασφαλιστι¬ 
κού φορέα του. 

Το Δ.Σ. της ΕΠΙΧΕΙΡΗΣΗΣ μπορεί να υποχρεώσει τον 
εργαζόμενο να εξετασθεί από γιατρό της επιλογής του 
για να δημιουργήσει δική του άποψη. 

Ο εργαζόμενος οφείλει να προσκομίσει στον Διευθυντή 
έγγραφο από το οποίο προκύπτουντα τυχόν επιδόματα α¬ 
σθένειας που εισπράττει από τον ασφαλιστικό φορέα του 
κατά το χρονικό διάστημα της απουσίας του, ώστε αυτά 
να αφαιρούνται απότις πλήρεις αποδοχές που εισπράττει 
απάτην ΕΠΙΧΕΙΡΗΣΗ στον χρόνο απουσίας του. 

Στις έγκυες εργαζόμενες της ΕΠΙΧΕΙΡΗΣΗΣ χορηγείται 
από τον Διευθυντή άδεια με πλήρεις αποδοχές διάρκειας 
4 μηνών, ύστερα από προσκόμιση του πιστοποιητικού ε¬ 
γκυμοσύνης απότον αρμόδιο ασφαλιστικό φορέα της ερ¬ 
γαζόμενης. Η άδεια εγκυμοσύνης χορηγείται σύμφωνα 
με την θέληση της εγκύου 45 έως 60 ημέρες πριν απο την 
πιθανή ημέρα τοκετού. Σε καμμιά περίπτωση όμως το διά¬ 
στημα μετάτοντοκετό δεν μπορεί να είναι μεγαλύτερο α¬ 
πό 75 ημέρες. Σε περίπτωση που το παιδί γεννηθεί νεκρό 
ή πεθάνει μετά τον τοκετό ή άδεια λήγει 20 ημέρες μετά 
τον τοκετό ή τον θάνατο του παιδιού. 

Οι μητέρες εργαζόμενες της ΕΠΙΧΕΙΡΗΣΗΣ δικαιούνται 
αδείας μητρότητας για τα δύο (2) πρώτα χρόνια από τον 
τοκετό, δηλαδή εργάζονται με μειωμένο ωράριο εργα¬ 
σίας κατά δύο (2) ώρες την ημέρα και για τα επόμενα δύο 
(2) χρόνια με μειωμένο ωράριο κατά μία (1) ώρα την ημέ¬ 
ρα. 

γ. Χωρίς αποδοχές. 

Ο Διευθυντής μπορεί μετά από γνώμη του αρμόδιου 
Προϊσταμένου να χορηγεί άδειες χωρίς αποδοχές διάρ¬ 
κειας μέχρι πέντε (5) ημέρες, για πραγματικά σοβαρούς 
λόγους, και μετά από γραπτή αίτηση του ενδιαφερομέ¬ 
νου. Σε περίπτωση άρνησης του Διευθυντή ο εργαζόμε¬ 
νος ζητάει την άδεια απουσίας του απότον Πρόεδρο του 
Δ.Σ. που μπορεί να χορηγήσει άδεια χωρίς αποδοχές μέ¬ 
χρι και δέκα (10) ημέρες. Άδειες άνευ αποδοχών και για 
χρονικό διάστη μα πέραν των δέκα (10) ημερών και για σο¬ 
βαρούς λόγους μπορεί να χορηγήσει το Δ.Σ. με απόφασή 
του. 

δ. Ειδικές. 

Ειδικές άδειες που χορηγεί η ΕΠΙΧΕΙΡΗΣΗ πέρα της κα¬ 
νονικής και των αδειών για λόγους υγείας, εγκυμοσύνης 
κ.λπ. είναι: 

* Στους συνδικαλιστές χορηγείται άδεια απουσίας με 
πλήρεις αποδοχές, σύμφωνα με τον Ν. 1264/1982 άρθρο 
17. 

* Σε περίπτωση γάμου χορηγείται στον εργαζόμενο ά¬ 
δεια απουσίας έξι (6) ημερών με πλήρεις αποδοχές ύστε¬ 
ρα από απόφαση του Διευθυντή. 

* Σε περίπτωση θανάτου συγγενούς μέχρι και δευτέρου 
βαθμού τρεις (3) ημέρες και μετά από απόφαση του Διευ¬ 
θυντή. 

* Σε περίπτωση τοκετού συζύγου εργαζόμενου τρεις (3) 
ημέρες. 


* Στους σπουδαστές ή φοιτητές που μετέχουν σε τμη¬ 
ματικές ή πτυχιακές εξετάσεις ανωτέρω ή ανωτάτων Σχο¬ 
λών χορηγούνται άδειες συνολικής διάρκειας μέχρι δέκα 
πέντε (15) ημέρες το έτος και για όσα είναι τα έτη σπου¬ 
δών της Σχολής, αυξημένα κατά δύο, μετά από απόφαση 
του Δ.Σ. της ΕΠΙΧΕΙΡΗΣΗΣ. 

* Στην ονομαστική εορτή του εργαζόμενου χορηγείται 
άδεια μίας ημέρας από τον Διευθυντή. 

ε. Ολιγόωρης απουσίας. 

Ολιγόωρες άδειες απουσίας κατά τη διάρκεια της ερ¬ 
γασίας μπορεί να χορηγήσει ο Προϊστάμενος της Υπηρε¬ 
σίας που ανήκει ο εργαζόμενος, για σοβαρούς λόγους, 
κατά την κρίση του. 

Επίσης μπορεί να χορηγούνται στους εργαζόμενους 
εκπαιδευτικές άδειες σύμφωνα με ειδική πολιτική που κα¬ 
θορίζει η ΕΠΙΧΕΙΡΗΣΗ για την επιμόρφωση των εργαζο¬ 
μένων. Η χορήγηση εκπαιδευτικής άδειας και οι όροι με 
τους οποίους αυτή γίνεται, καθορίζεται με απόφαση του 
Δ.Σ., μετά από σχετική εισήγηση του Διευθυντή και γνώμη 
των Προϊσταμένων. 

19.3. Στην περίπτωση που ο εργαζόμενος υπερβεί αδι¬ 
καιολόγητα τη διάρκεια της άδειας που του χορηγήθηκε 
σύμφωνα με τις παραπάνω παραγράφους, ο εργαζόμε¬ 
νος θεωρείται ότι απουσιάζει αδικαιολόγητα, οπότε ισχύ¬ 
ουν οι σχετικές διατάξεις του παρόντος Οργανισμού. 

Άρθρο 20 

ΜΗΤΡΩΟ ΚΑΙ ΣΥΣΤΗΜΑ ΑΞΙΟΛΟΓΗΣΗΣ ΠΡΟΣΩΠΙΚΟΥ 

20.1. Για όλο το προσωπικό τηρείται, από το Γ ραφείο Δι¬ 
οικητικής Μέριμνας μητρώο που περιλαμβάνει όλα τα α¬ 
ναγκαία στοιχεία που αφορούν την υπηρεσιακή κατάστα¬ 
ση των εργαζομένων, όπως: 

α. Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, χρονολογία γέννησης των- 
παιδιών, διεύθυνση κατοικίας και τηλέφωνο. 

β. Την απόφαση πρόσληψης, τα τυπικά προσόντα, την 
ειδικότητα, τις θέσεις στις οποίες τοποθετήθηκε κατά 
καιρούς, καθώς και τις αποφάσεις οικονομικής προαγω¬ 
γής και τις χορηγηθείσες έκτακτες αποδοχές. 

γ. Τις κάθε είδους άδεις που χορηγήθηκαν στον εργα¬ 
ζόμενο καθώς και τις τυχόν επιβληθείσες ηθικές αμοιβές 
και πειθαρχικές ποινές. 

δ. Το σύνολο των αποδοχών που λαμβάνει ο εργαζόμε¬ 
νος μετά από κάθε οικονομική μεταβολή. 

ε. Τις ετήσιες εκθέσεις αξιολόγησης. 

20.2. Η αξιολόγηση του προσωπικού γίνεται μια φορά 
το χρόνο με την μέθοδο της βαθμολόγησης κριτηρίων. Τα 
κριτήρια αυτά συνοδεύονται από συντελεστές βαρύτη¬ 
τας, οι οποίοι διαφοροποιούνται ανάλογα με την θέση ερ¬ 
γασίας και καθορίζονται με απόφαση του Δ.Σ. μετά από ει¬ 
σήγηση του Διευθυντή. Τα κριτήρια αξιολόγησης είναι: 

* Καλή γνώση της εργασίας. 

* Προθυμία και πρωτοβουλία. 

* Αποτελεσματικότητα. 

* Συνεργασιμότητα και συλλογικότητα. 

* Συνέπεια και επιμέλεια. 

20.3. Μία φορά το χρόνο οι Προϊστάμενοι υπηρεσιών 
συντάσσουν έκθεση αξιολόγησης των εργαζομένων. Οι 
εκθέσεις αυτές συντάσσονται για όλο το προσωπικό σε 
πρώτο βαθμό από τον αρμόδιο Υπεύθυνο του Τμήματος 
και σε δεύτερο από τον Διευθυντή της ΕΠΙΧΕΙΡΗΣΗΣ. Η 
έκθεση για την υπηρεσιακή δράση και επίδοση των Υπευ¬ 
θύνων των Τμημάτων συντάσσεται σε πρώτο βαθμό από 

τον Διευθυντή και σε δεύτερο από τον Πρόεδρο του Δ.Σ. 
Τέλος η έκθεση για τον Διευθυντή της ΕΠΙΧΕΙΡΗΣΗΣ συ- 
ντάσσεται από τον Πρόεδρο του Δ.Σ. και υποβάλλεται στο 
Δ.Σ. για έγκριση. 

Αντίγραφο της έκθεσης για την υπηρεσιακή δράση και 
επίδοση του κάθε εργαζόμενου τίθεται σε γνώση του, το 
υπογράφει και παράλληλα μπορεί να αναγράψει τις από¬ 
ψεις του σε αυτό. 

Άρθρο 21 

ΠΕΙΘΑΡΧΙΚΑ ΠΑΡΑΠΤΩΜΑΤΑ 

21.1. Πειθαρχικό παράπτωμα συνιστά κάθε υπαίτια 
πράξη ή παράλειψη εργαζομένου, που αποτελεί παράβα¬ 
ση υπηρεσιακού καθήκοντος ή αντίκειται στην υπηρεσια¬ 
κή τάξη ή είναι επιζήμια στα συμφέροντα της 
ΕΠΙΧΕΙΡΗΣΗΣ. 

Το υπηρεσιακό καθήκον των εργαζομένων και οι υπο¬ 
χρεώσεις που απορρέουν από αυτό, προσδιορίζονται α¬ 
πό: 

* Τις διατάξεις της κείμενης νομοθεσίας. 

* Τις διατάξεις του παρόντος Οργανισμού Εσωτερικής 
Υπηρεσίας. 

* Τις εντολές, εγκυκλίους και οδηγίες της 
ΕΠΙΧΕΙΡΗΣΗΣ και των αρμοδίων οργάνων της. 

* Τους κανόνες ασφαλείας στην εκτέλεση εργασίας. 

* Τις τυχόν συμφωνίες μεταξύ ΕΠΙΧΕΙΡΗΣΗΣ και εργα¬ 
ζομένων. 

* Την ατομική σύμβαση εργασίας μεταξύ της 
ΕΠΙΧΕΙΡΗΣΗΣ και του εργαζομένου. 

* Την φύση της εργασίας κάθε ειδικότητας και θέσης 
εργασίας. 

* Τους κανόνες της επιστήμης και της τέχνης. 

* Την καλή πίστη και τον κοινωνικό σκοπό που εκτελεί η 
ΕΠΙΧΕΙΡΗΣΗ. 

Παραπτώματα που δεν προβλέπονται ρητά από τον πα¬ 
ρόντα Οργανισμό κατατάσσονται σε μία από τις πλησιέ- 
στερες ανάλογες ή παρεμφερείς περιπτώσεις των παρα¬ 
πτωμάτων που προβλέπονται στον παρόντα Οργανισμό 
και τον Νόμο. 

21.2. Κάθε πειθαρχικό παράπτωμα τιμωρείται ανάλογα 
με την σοβαρότητα του σύμφωνα με τις διατάξεις αυτού 
του Οργανισμού. 

21.3. Ενδεικτικά πειθαρχικά παραπτώματα είναι: 

α. Η αναξιοπρεπής και ανάρμοστη συμπεριφορά και 
διαγωγή μέσα στην ΕΠΙΧΕΙΡΗΣΗ ή έξω από αυτήν, τόσο 
απέναντι στους συναδέλφους όσο και απέναντι σε τρί¬ 
τους. 

β. Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που του έχει ανατεθεί. 

γ. Η φθορά από εγκατάλειψη ή κακή χρήση και η απώ¬ 
λεια αντικειμένων (υλικά, εργαλεία), που αποτελούνπερι- 
ουσίατης ΕΠΙΧΕΙΡΗΣΗΣ, καθώς και η μη έγκαιρη αναφο¬ 
ρά της φθοράς ή της απώλειας στους Προϊσταμένους. 

δ. Η αποσιώπηση πειθαρχικών παραπτωμάτων των υφι¬ 
σταμένων από τους Προϊσταμένους. 

ε. Η παράλειψη της άσκησης του επιβεβλημένου υπη¬ 
ρεσιακού ελέγχου. 

στ. Η υπεξαίρεση ή ιδιόχρηση των περιουσιακών στοι¬ 
χείων της ΕΠΙΧΕΙΡΗΣΗΣ. 

ζ. Η χρησιμοποίηση υπηρεσιακών πληροφοριών που 
κατέχει ο υπάλληλος για δική του ωφέλεια ή για ωφέλεια 
προσώπων που συνδέονται με αυτόν. 


η. Η άμεση ή η έμμεση συμμετοχή σε δημοπρασία ανά¬ 
θεσης έργου ή προμηθειών της ΕΠΙΧΕΙΡΗΣΗΣ. 

θ. Η μη τήρηση του ωραρίου εργασίας που έχειορισθεί. 

ι. Η χρησιμοποίηση της ιδιότητας του εργαζόμενου 
στην ΕΠΙΧΕΙΡΗΣΗ για ίδιο όφελος ή έναντι οποιουδήποτε 
ανταλλάγματος, προς όφελος τρίτου, κατά παράβαση 
του υπηρεσιακού καθήκοντος, της υποχρέωσης πίστης 
προς την ΕΠΙΧΕΙΡΗΣΗ, των χρηστών και συναλλακτικών 
ηθών. 

Άρθρο 22 

ΠΕΙΘΑΡΧΙΚΕΣ ΚΥΡΩΣΕΙΣ 

22.1. Η δίωξη και η τιμωρία κάθε πειθαρχικού παραπτώ¬ 
ματος αποτελεί υπηρεσιακό καθήκον. Κάθε πειθαρχικό 
παράπτωμα έχει ως άμεση συνέπεια την επιβολή πειθαρ¬ 
χικής ποινής. Αρμόδια όργανα για την επιβολή των πει¬ 
θαρχικών ποινών είναι ο Διευθυντής, το πρωτοβάθμιο, κα¬ 
θώς και το δευτεροβάθμιο Πειθαρχικό Συμβούλιο της 
ΕΠΙΧΕΙΡΗΣΗΣ. Οι πειθαρχικές ποινές που επιβάλλονται 
είναι: 

* Η προφορική παρατήρηση και η έγγραφη παρατήρη¬ 
ση. 

* Η έγγραφη επίπληξη. 

* Το πρόστιμο. 

* Η προσωρινή παύση. 

* Η οριστική απόλυση. 

22.2. Το πρωτοβάθμιο Πειθαρχικό Συμβούλιο είναι τρι¬ 
μελές και συγκροτείται από ένα μέλος του Δ.Σ. ως Πρόε¬ 
δρο, από τον Διευθυντή της ΕΠΙΧΕΙΡΗΣΗΣ και από τον 
Προϊστάμενο της υπηρεσίας που ανήκει ο εργαζόμενος, 
η περίπτωση του οποίου πρόκειται να εξετασθεί. 

Το Δευτεροβάθμιο Πειθαρχικό Συμβούλιο είναι πεντα¬ 
μελές και συγκροτείται από δύο μέλη του Δ.Σ., εκ των ο¬ 
ποίων το ένα προεδρεύει, από τον Διευθυντή της 
ΕΠΙΧΕΙΡΗΣΗΣ και από τον Προϊστάμενο της υπηρεσίας 
που ανήκει ο εργαζόμενος, η περίπτωση του οποίου πρό¬ 
κειται να εξετασθεί, και από ένα εκπρόσωπο των εργαζο¬ 
μένων. 

Οι πειθαρχικές παραβάσεις του Διευθυντή τιμωρούνται 
με απόφαση του Δ.Σ. της ΕΠΙΧΕΙΡΗΣΗΣ, ύστερα από ει¬ 
σήγηση του Προέδρου της. 

22.3. Πριν από την επιβολή τωνποινών ο Διευθυντήςτης 
ΕΠΙΧΕΙΡΗΣΗΣ οφείλει με έγγραφό του να καλέσειτον ερ¬ 
γαζόμενο που υπέπεσε σε πειθαρχικό παράπτωμα να α- 
πολογηθείεγγράφως εντός τριών (3) ημερών. Αν περάσει 
η παραπάνω προθεσμία άπρακτη, τότε κρίνεται αναπολό¬ 
γητος και του επιβάλλεται ποινή. 

Έγγραφο της ΕΠΙΧΕΙΡΗΣΗΣ, το οποίο απευθύνεται σε 
οποιονδήποτε εργαζόμενο που δεν προσέρχεται ή αρνεί- 
ται να το παραλάβει, θεωρείται ότι του επιδόθηκε νόμιμα 
μόλις περάσουν πέντε (5) ημέρες από την τοιχοκόλληση 
του εγγράφου στον πίνακα ανακοινώσεων της 
ΕΠΙΧΕΙΡΗΣΗΣ. Η ημέρα της τοιχοκόλλησης πρέπει να βε¬ 
βαιώνεται από πρωτόκολλο τοιχοκόλλησης όπου υπο¬ 
γράφουν τρεις (3) μάρτυρες υπάλληλοι της 
ΕΠΙΧΕΙΡΗΣΗΣ. 

22.4. Σε περίπτωση επιβολής ποινής ο εργαζόμενος 
μπορεί μέσα σε προθεσμία τριών (3) ημερών να προ¬ 
σβάλλει την απόφαση στο αμέσως ανώτερο πειθαρχικό 
όργανο. 

Στην απόφαση με την οποία επιβάλλεται στον εργαζό¬ 
μενο πειθαρχική ποινή προσωρινής παύσης ή οριστικής 
απόλυσης, μπορεί να γίνει προσφυγή από τον ενδιαφερό- 

μενο στο αρμόδιο Διοικητικό Δικαστήριο μέσα στην προ¬ 
θεσμία που ορίζει ο νόμος. Στην περίπτωση αυτή ανα¬ 
στέλλεται η εκτέλεση της ποινής. 

22.5. Το πρόστιμο ως πειθαρχική ποινή μπορεί να φτά¬ 
σει μέχρι το 1/5 των μηνιαίων αποδοχών του εργαζόμε¬ 
νου. 

Η προσωρινή παύσης που επιβάλλεται είναι τουλάχι¬ 
στον δέκα πέντε (15) ημερών και μικρότερη των τριών (3) 
μηνών χωρίς να καταβάλλονται αποδοχές. 

Σε περίπτωση συρροής παραπτωμάτων επιβάλλεται η 
ποινή που αντιστοιχεί στο βαρύτερο παράπτωμα. . 

Για την επιμέτρηση της ποινής λαμβάνεται υπόψη η βα¬ 
ρύτητα του παραπτώματος, οι περιστάσεις που οδήγη¬ 
σαν σ' αυτό, το ύψος της υλικής ή ηθικής βλάβης που υ- 
πέστη η ΕΠΙΧΕΙΡΗΣΗ και η τυχόν υποτροπή ή συρροή πα¬ 
ραπτωμάτων. 

22.6 Το πειθαρχικό παράπτωμα παραγράφεται σε ένα 
χρόνο από την ημέρα που ο Διευθυντής έλαβε γνώση τό¬ 
σο του αδικήματος όσο και του υπεύθυνου. Σε κάθε περί¬ 
πτωση το αδίκημα παραγράφεται μετά από τρία (3) χρό¬ 
νια από την διάπραξη. Η άσκηση πειθαρχικής δίωξης δια¬ 
κόπτει την παραγραφή ωςπροςτονφερόμενο ως υπαίτιο. 
Η παραγραφή προγενέστερυ πειθαρχικού παραπτώμα¬ 
τος αναστέλλεται για όσο χρόνο διαρκεί η πειθαρχική δια¬ 
δικασία που κινήθηκε για μεταγενέστερο παράπτωμα που 
διαπράχθηκε με σκοπό την συγκάλυψη του πρώτου. Πει¬ 
θαρχικό παράπτωμα που έχει παραγραφεί και διαπιστώ¬ 
νεται τυχαία κατά την διερεύνηση άλλου παραπτώματος, 
λαμβάνεται υπόψη ως επιβαρυντική περίπτωση στην επι¬ 
μέτρηση της ποινής που τυχόν θα επιβληθεί. 

Η άσκηση ποινικής δίωξης ακόμη και στην περίπτωση 
που απαιτείται έγκληση, είναι ανεξάρτητη από την πει¬ 
θαρχική διαδικασία, το Δ.Σ. όμως σε περίπτωση ποινικής 
δίωξης μπορεί να αναστείλει την πειθαρχική διαδικασία 
μέχρι πέρστος της εκκρεμοδικίας. 

Πραγματικά γεγονότα που βεβαιώθηκαν κατά την ποινι¬ 
κή διαδικασία αξιολογούνται και λαμβάνονται ελεύθερα 
υπόψη από τα Πειθαρχικά Συμβούλια. 


Μέσα σε ένα χρόνο από την έκδοση αμετάκλητης κατα- 
δικαστικής απόφασης είναι δυνατή η επανάληψη της πει¬ 
θαρχικής διαδικασίας, αν πειθαρχικά είχε κριθεί ότι δεν έ¬ 
πρεπε να επιβληθεί ποινή, στην δε ποινική διαδικασία βε¬ 
βαιώθηκαν περιστατικά που δεν είχε υπόψη του το 
Πειθαρχικό Συμβούλιο. 

Μέσα σε ένα χρόνο από την έκδοση αμετάκλητης αθω¬ 
ωτικής απόφασης από το ποινικό δικαστήριο, αν πειθαρ¬ 
χικό είχε επιβληθεί ποινή, είναι δυνατή η επανάληψη της 
πειθαρχικής διαδικασίας, εκτός αν η απαλλαγή οφείλεται 
σε τυπικούς λόγους. 

Οι αποφάσεις για πειθαρχικές ποινές επισυνάπτονται 
στον φάκελλοτου εργαζομένου και λαμβάνονται υπόψη 
στην υπηρεσιακή του εξέλιξη. 

Άρθρο 23 
ΗΘΙΚΕΣ ΑΜΟΙΒΕΣ 

Το Δ.Σ. της ΕΠΙΧΕΙΡΗΣΗΣ μπορεί με απόφασή του να α¬ 
πονέμει στο προσωπικό ηθικές αμοιβές για εξαιρετικές 
πράξεις κατά την εκτέλεση της υπηρεσίας ή για εξαιρετι¬ 
κή απόδοση ως εξής: 

α. Ευαρέσκεια. 

β. Γραπτός έπαινος που ανακοινώνεται και στο υπόλοι¬ 
πο προσωπικό. 

γ. Γραπτός έπαινος που ανακοινώνεται στον τοπικό τύ¬ 
πο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της ΔΕΥΑΣ, το ύψος 
της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Βόλος, 11 Νοεμβρίου 1996 
* Ο Αναπλ. Περιφ. Δ/ντή 
ΑΘΑΝ. ΓΚΑΡΑΓΚΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. -Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσωΔ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά θσέλιδο ή μέρους αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντωνδιαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 

50.000 » 

25.000 » 

10.000 

5.000 * » 

10.000 

3.000 » 

150.000 

10.000 » 

1.500 δρχ. 

2.500 » 

500 » 

2.500 » 

1.250 » 

500 » 

250 » 

500 » 

150 » 

7.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 6.000 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από ΟΘ.ΟΟ' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





